отчети и сравнителна информация, е подходящо да се предвиди прилагането със задна дата на настоящия регламент, считано от 1 януари 2005 г.
 (12)
 Консултациите с технически експерти в областта потвърждават, че Международният счетоводен стандарт (IAS) Изменения към IAS 39 Финансови инструменти: Признаване и оценяване, Опция на справедливата стойност отговаря на техническите изисквания за приемане, посочени в член 3 от Регламент (ЕО) No 1606/2002, и по-специално на изискването да допринася за европейския обществен интерес.
 (13)
 Регламент (ЕО) No 1725/2003 следва да бъде съответно изменен.
 (14)
 Мерките, предвидени в настоящия регламент, са в съответствие със становището на Регулаторния комитет по счетоводство,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 1725/2003 се изменя, както следва:
 1.
 Международният счетоводен стандарт (IAS) 39 се изменя, както е посочено в буква А от приложението към настоящия регламент.
 2.
 Текстът „Международен счетоводен стандарт (IAS) Изменения към IAS 39 Финансови инструменти: Признаване и оценяване, Опция на справедливата стойност“, както е посочен в буква Б от приложението към настоящия регламент, се добавя към IAS 39.
 3.
 Международният стандарт за финансова отчетност (IFRS) 1 и IAS 32 се изменят, както е посочено в буква Б от приложението към настоящия регламент.
 Член 2
 Настоящият регламент влиза в сила на третия ден след публикуването му в Официален вестник на Европейския съюз.
 Той се прилага от 1 януари 2005 г.
 Настоящият регламент е задължителен в своята цялост се прилага пряко във всички държави-членки.
 Съставено в Брюксел на 15 ноември 2005 година.
 За Комисията
 Charlie McCREEVY
 Член на Комисията
 (1) ОВ L 243, 11.9.2002 г., стр. 1.
 (2) ОВ L 261, 13.10.2003 г., стр. 1. Регламент, последно изменен с Регламент (ЕО) No 211/2005 (ОВ L 41, 11.2.2005 г., стр. 1).
 (3) ОВ L 363, 9.12.2004 г., стр. 1.
 ПРИЛОЖЕНИЕ
 А. Международният счетоводен стандарт No 39 Финансови инструменти: Признаване и оценяване се изменя, както следва:
 а)
 в параграф 35 се добавя следният текст:
 „В случай че прехвърленият актив се оценява по амортизирана стойност, опцията, предвидена в настоящия стандарт, да се определи даден финансов пасив по справедлива стойност с изменение в печалбата или загубата, не се прилага спрямо съответния пасив“.
 б)
 в допълнение А, Ръководство за прилагане, текстът на РП 31 се заменя със следния текст:
 „Пример за хибриден инструмент е финансов инструмент, който дава на приносителя право да върне финансовия инструмент на емитента, като получи в замяна пари в брой или други финансови активи в зависимост от нарастването или намаляването на индекса на собствения капитал или на стоковия индекс („инструмент, който се плаща обратно по желание на приносителя“). Освен ако при първоначалното признаване емитентът не е определил хибридния инструмент за финансов пасив, оценен по неговата справедлива стойност с изменение в печалбата или загубата, той е задължен да отдели внедрения дериватив (т.е. индексираното основно плащане) съгласно параграф 11, тъй като основният договор е дългов инструмент съгласно РП 27, а индексираното основно плащане не е тясно свързано с основния дългов инструмент съгласно РП 30а). Тъй като основното плащане може да нараства и да намалява, внедреният дериватив е дериватив без опция и неговата стойност се индексира